 Waxa lagu soo kordhiyay arday cusub iskuulkii oo u shaqysa dawlada siiba sirdoonka, wada hadalkii iska furnaa ee arday dhexdeedu wuu joogsaday, waxa bilaabmay qaybsanaan leh dareen la isku kala qoqobayo oo laba loo kala jabay, dad raacsan kacdoonka iyo dad ka soo horjeeda oo weliba garabna ka helayay xukuumada haday tahay maamuladii degmada iyo gobolka-ba ee dawladii Siyaad Bare, si aan ula socono hadaba waxa dhacayay waxa lagama maarmaan noqday in la helo cid, u gacan banaan una darban arimahan oo kale, waxa aanu helay gurmad nooga yimid Hargeysa, oo noo noqday miciin iyo isku xidhe qaybtayadii kacdonka raacsanayd iyo dhaqdhaqaaqii Hargeysa, ninka hawshaa dusha u ritay waxa uu ahaa, mudane Xirsi aw-cabdi sheekh, oo hada jooga Birminghamuk. 